
Na Cura Cabay 


Un cas a kima completo 



TE awor autoridadnan no por 
bisa, e causa di un candela cu 
a surgi den un cas na Cura Ca- 
bay y cu kima e cas aki comple- 
to. Bomberonan a tuma basta 
tempo, prome cu por bisa, nan 
a controla y domina e candela. 

Diamars, 6 augustus 2019 


ATIA cu preocupacionan tocante e maneho di desperdicio 

ATIA no ta kere cu un incinerator, 
pero si den paketa e sushi y bende 
cu compania di cement na Colombia 


RIBA peticion di Minister di Desaroyo Teritorial, Infrastructura 
y Medio Ambiente, ATIA a forma parti di un werkgroep di de- 
cember 2017 pa januari 2018 cu tabatin como meta pa bin cu 
algun solucion p’e maneho di desperdicio a corto, medio y largo 
plaso. 

Den e raport final “Final Report Integrated Solid Waste Manage- 
ment Aruba” a recomenda pa e termino largo bin cu un ‘Request 
for Information’ (RFI) pa un asina yama “solid waste manage- 
ment facility with thermal, recycling and sanitary landfill”. 

E werkgroep den su composicion original, a wordo disolvi asina 
e raport a keda cla y no a forma parti di e proceso di RFI. 

Algun luna pasa ATIA a tuma nota cu Gobierno a inicia un desta- 
ho pa yega na construccion di un incinerator. Tambe ATIA (tam- 
be) a ricibi copia di e raport di Arcadis (Verwerking van afval op 
Aruba) di dia 8 di juli 2019 cu ta hopi critico riba plan pa con- 
strui un incinerator na Aruba como solucion pa nos desperdicio. 
Pa tal motibo ATIA a dirigi un carta na Minister dia 30 di juli 
2019 treciendo e siguiente observacion, preocupacion y pregun- 
tanan dilanti: 

E problema di procesamento di desperdicio na Aruba ta un 
problema grave cu ta rekeri un solucion sostenibel. Minister di 
Finanza, Asunto Economico y Cultura, Xiomara Ruiz Maduro a 
publica un “Economic Policy” den cual e ta enfatisa e necesidad 
di crea un balance entre desaroyo economico y nos naturalesa. 
Ademas ta menciona “Circular Economy” como un di e pilarnan 
economico prometedor. Esaki, hunto cu e adopcion di e agenda 
2030 di e Sustainable Development Goals di United Nations, ta 
desaroyonan y enfokenan positivo cu ATIA ta aplaudi. 

Parse cu e plan pa construi un incinerator sinembargo no t’esun 
mas sostenibel ni ta stimula un “Circular Economy” como pilar 
economico prometedor. 

For di sector priva a bin un solucion alternativo, caminda lo ex- 
porta e desperdicio procesa y paketa pa wordo usa como com- 
bustible pa un fabrica di cement. 

E farbrica lo reemplaza uso di carbon cu e uso di desperdicio 
procesa. Den e raport di Arcadis 4 diferente metodo di procesa 
desperdicio ta wordo compara y nan impacto riba tereno social, 
economico, futuro perspectiva y medio ambiente y segun tal ra- 
port un incinerator t’e opcion cu ta score mas abou pa Aruba. 
ATIA a pidi Minister su opinion riba e raport aki y si algun estu- 
dio comparabel a wordo haci di banda di Gobierno p’e impacto 
di un incinerator prome cu e destaho a wordo anuncia y si un 
que otro ta motibo pa adapta maneho. 

Ademas, ATIA a expresa preocupacion riba e hecho cu Minister 
Otmar Oduber a anuncia un cambio di ley, den cual lo obliga tur 
compania cu ta piki desperdicio pa hiba esaki exclusivamente 
n’e compania estatal, Serlimar. 


Esaki lo duna Serlimar un posicion di monopolio y lo por tin 
como resultado cu companianan local, priva y establesi lo haña 
nan mes obliga di sera nan porta como cu no tin fluho di desper- 
dicio mas pa maneha recycla y/o exporta. 

Esaki ta un desaroyo alarmante, ya cu e lo atacha nos sistema 
di comercio liber y lo crea un precedente indeseabel. Supone cu 
den un afan pa fortifica Landslaboratorium bin cu un proposito 
di ley pa “nacionalisa” su servicionan. Kico lo pasa cu e labora- 
torionan priva y estableci? Nan tambe lo mester sera nan porta? 

Den opinion di ATIA e cambio di ley pa fortifica e posicion di 
Serlimar ta bay contra e intencion delinea den e Economic Pol- 
icy, caminda ta menciona cu mester stimula comercio y ‘entre- 
preneurship’ pa duna economia e impulso necesario y via esaki 
aumenta e entradanan di impuesto pa Gobierno. 

ATIA a puntra Minister tambe, si e rekisitonan pa cu e destaho 
publico p’e incinerator a wordo ahusta di algun forma of otro, ya 
cu no a ricibi ningun inscripcion, pero a dicidi tog pa extende e 
periodo cu 90 dia. 

Kizas e falta di interes tin di haber cu e feasibility y rendabilidad 
di e proyecto aki, mirando e cantidad limita di sushi cu e isla ta 
produci? 

Por ultimo, ATIA a trece dilanti e costo di haci negoshi na Aru- 
ba, cu durante e ultimo añanan a bin ta aumenta. A conoce un 
aumento di BBO y BAZV, a introduci e BAVP, salario minimo a 
wordo aumenta, e parti cu doño di trabou ta paga pa AOV a au- 
menta, e drempel di salario pa AOV/AWW a wordo hisa consid- 
erablemente, a conoce inflacion, cantidad di oranan di trabou 
pa siman a wordo corta, banconan a introduci costonan adicio- 
nal pa compra y benta di moneda stranhero, grondbelasting a 
aumenta drasticamente, accijns a wordo aumenta, y e tipping 
fee pa comercio tambe a subi substancialmente. 

Na mes momento, e productividad den departamentonan di Go- 
bierno (cu excepcion di algun) no a mehora y e nivel di e debe 
nacional ta sigi riba un nivel iresponsablemente halto sin cu tin 
planes concreto y conoci pa un y tur pa cu con lo remedia e situ- 
acion financiero di pais Aruba. 

Realisacion di e proyecto di incinerator lo bolbe trece un costo 
adicional pa comercio y pueblo, cu n’e momento aki no por car- 
ga mas. 

Dia 1 di augustus 2019, riba invitacion di Minister Otmar Oduber, 
a tuma lugar un reunion informativo pa varios gremio comer- 
cial tocante e proceso di procesamento di desperdicio na Aruba. 
Durante e reunion, Minister Oduber a describi e proceso cu a 
tuma lugar pa yega n’e decision di un destaho publico pa un in- 
cinerator y aunke algun di e preguntanan di ATIA a wordo trata 
durante e reunion ainda e preocupacionnan di ATIA no a wordo 
elimina. Pa tal motibo ATIA lo keda vigila e proceso di e destaho 
y di cambio di ley y lo keda en espera di e contesta di Minister 
riba ATIA su carta di dia 30 di juli 2019. 

ATIA, AHATA, ATSA, KVK y SNBA ta sostene plan nacional pa maneho di desperdicio, pero 


Minister Otmar Oduber ta lamenta cu gremionan a tuma 
informac onnan sin mas y sin haci nan due diligence manera 
ta custumbra di organisacionnan menciona 



DURANTE reunion teni dia 1 di au- 
gustus 2019, Ministerio di Desaroyo 
Teritorial y Infrastructura y Medio 
Ambiente a sinta cu organisacion ATIA, 
AHATA, ATSA, KVK y SNBA p’asina 
enfatisa e importancia di un maneho 
nacional pa locual ta desperdicio di 
Aruba. 

Durante e reunion cu a tuma lugar riba 
invitacion di Ministerio, un team di 
experto completo presente cu un sca- 
la di documentacion un bes mas den 
forma transparente a duna bista di e 
trabounan cu pais Aruba ta haciendo 
conhuntamente cu organisacionnan 
manera WEB y TNO pa atende den 
forma integral n’e problema di des- 
perdicio. Durante e reunion a tuma 
tempo tambe p’asina por a para keto 
na pregunta, preocupacion y ideanan 
cu organisacionnan presente tabatin. 

Pa locual t’e solucion nacional, por 
indica cu esaki a tuma lugar a base di 
conseho ricibi y documenta di e gru- 
po di experto di cual organisacionnan 
manera ATIA a forma parti di dje. Pa 
medio di e raport ‘Integrated Solid 
Waste Management Aruba’ tur esnan 
cu a forma parti di grupo di experto a 
conseha pais Aruba pa encamina un 
proceso di corto-medio y largo plaso 
pa locual ta maneho di desperdicio. 
Parti di e solucion a largo plaso ta con- 
struccion di un’Waste to Energy Facil- 
ity’ cu ta state of the art y no compa- 
rabel cu locual hopi ta conoci cu ne. 

Durante e reunion Ministerio a at- 
ende esnan presente riba algun con- 
clusion eroneo haci a base di raport 
publica di Arcadis. Arcadis a haci un 
evaluacion di algun tecnica di maneho 


di desperdicio financia dor di compa- 
nia EcoGas. Ministerio a indica cu ta 
lamenta cu gremionan a tuma e infor- 
macion aki sin mas y sin haci nan due 
diligence manera ta custuma di organ- 
isacionnan profesional manera esnan 
presente. Asina ta indica cu ora ta trata 
di produccion di cement esaki tambe 
lo nifica kimamento di sushi y den e 
caso aki na Colombia y no na Aruba. 
Por a tuma nota cu algun organisacion 
no tabata na altura cu den caso expor- 
tacion manera proponi den e raport 
esaki lo nifica cu lo kima sushi na Co- 
lombia. 

Algo cu ta bay encontra di conseho cu 
organisacionnan manera ATIA mes a 
duna unda cu den raport ‘Integrated 
Solid Waste Management’ paragraaf 
1.2.5 e grupo di experto mes ta indica 
cu ‘The problem may not be relocat- 
ed’. 

Aki enfocando riba e aspecto cu ta di 
gran importancia unda Aruba como 
nacion responsabel no por ‘dump’ den 
forma irresponsabel su problemanan 
na otro pais. Aki ta unda cu etica den 
sector publico y priva mester preval- 
ece. 

Tambe Ministerio por a demonstra 
n’esnan presente cu akinan ta trata di 
un proceso integral, solidio y transpar- 
ente cu tin un trayectoria ya casi di 1,5 
aña. No ta di un dia pa otro a bin cu un 
plan nacional sino ta trabou incasabel 
di un grupo grandi di departamento y 
experto cu a conduci na asercamento 
adopta. 

Pa locual ta precupacion expresa re- 
laciona cu cambio di ley, Ministerio a 
informa cu esaki ta uno eroneom ya 
cu desde inicio di Serlimar tur compa- 
nia pa ley mester deposita nan sushi 
na Parkietenbos y awor na sitio cu ta 
forma parti di solucion medio plaso. 

E ley cu lo wordo introduci no ta cam- 
bia nada n’esaki. Si t’asina cu tin algun 
compania cu pa añas caba ta ‘dump’ ile- 
gal causando daño grandi nan nos me- 
dio ambiente como tambe salud di nos 
comunidad. Asina por pensa riba e 
candela cu a tuma lugar aña pasa na 


dump di Moko of awa di pos cu a wor- 
do deposita den nos damnan perhudi- 
cando nos cunukeronan. 

Pais Aruba su responsabilidad ta pa 
percura pa por tin un bon clima pa por 
haci comercio. Sinembargo, con lo por 
haci comercio si nos ciudadanonan 
nan salud deteriora pa falta di un plan 
nacional y cumplimento cu ley? 
Relaciona cu preguntan haci di e des- 
taho publico aki Ministerio a informa 
no ta trata di un extension di un des- 
taho publico sino terminacion di esaki 
y inicio di un asina yama ‘limited ten- 
dering’ conforme ley y tratadonan in- 
ternacional. 

Ministerio a splica esnan presente cu 
e motibo prinicipal cu a sigui cu un 
‘limited tendering’ ta paso varios inte- 
resado a indica cu e tempo pa por a en- 
trega nan proposicion tabata cortico. 

Relaciona cu costonan menciona. Min- 
isterio a duna organisacionnan presen- 
te un splicacion amplio di e proceso 
di cu a tuma lugar pa cu un solucion 
medio plaso y a demonstra a base di 
relato di accountant independiente cu 
e tipping fee di parti di pais Aruba a 
keda 60 florin pa ton manera e semper 
tabata y cu e compania encuestion ta 
cobra 120 florin pa ton pa ‘bale’ sushi. 
Es decir cu pais Aruba no a subi prijs 
sinembargo e compania encuestion si 
a haci esaki. 

Na final por menciona cu Ministe- 
rio tabata sumamente satisfecho cu e 
reunion y ta gradici tur organisacion 
presente pa nan perspectiva y ideanan. 
Tambe Ministerio tin tur confiansa cu 
tur esnan presente ta para tras di un 
solucion nacional cu ta subraya interes 
di un grupo sino ta representa me- 
horacion di calidad di bida di cada un 
ciudadano. 

Un plan nacional ta un plan pa nos tur. 
Ministerio tin tur confiansa cu banda 
di ta vigila trabou di pais Aruba (algo 
cu ta wordo mira como positivo) gre- 
mionan lo sa di tene nan mes informa, 
haci nan due diligence, duna informa- 
cion corecto, participa y ta parti di e 
solucion. 

Na opinion di Prome Minister Evelyn Wever-Croes: 

Votacion Electronico ta garantisa 
transparencia y integridad 





E maneho di Gabinete Wever-Croes 
pa pone inovacion como un punto 
di salida pa garantisa integridad y 
transparencia poco poco ta birando 
realidad. Den esfuerso pa logra e- 
Government y digitalisacion, Con- 
seho di Minister a tuma e decision 
pa Aruba tambe bay over na vo- 
tacion digital y electronico ya p’e 
siguiente eleccion. 

Cu Votacion Electronico lo no vota 
cu un formulario y potlood cora mas 
sino lo vota den un mashin di Vo- 
tacion Electronico. Manera cu bo 
yena bo voto den e mashin, esaki lo 
wordo registra y di biaha lo bo ricibi 
e recibo di bo voto cu lo bo depos- 
ita e ora den e buzon cu tin den e 
stembureau y asina tur ciudadano 
ta cumpli cu su votacion manera 
semper. 

Manera semper, e pueblo votador 
lo ricibi su stemkaart na cas, dia 
di votacion e ta bay n’e stembu- 
reau unda cu e ta wordo indica pa 
vota. Lo wordo controla si su docu- 
mentonan ta na ordo, y despues e 
ta drenta den un hoki y ta haci su 
votacion den un mashin di votacion 
electronico. 

E mashin ta saca su recibo di voto 
cua e votador ta deposita den un 
buzon pa conteo manual. E unico cu 
a cambia t’e introduccion di mashin 
di votacion electronico na lugar di e 
formulario y potlood cora. 

Prome Minister Evelyn Wever- 
Croes a duna di conoce cu votacion 
electronico ta garantisa transpar- 
encia y integridad den nos sistema 


di votacion. Tambe votacion elec- 
tronico lo elimina e posibilidad di 
votonan invalido contrario na vo- 
tacion cu nos conoce, si e ronchi no 
wordo yena bon of si a scrap riba e 
formulario of yena mas di un ron- 
chi, e ta bira un voto invalido. 

Gobierno a mira tambe importante 
pa grantisa transparencia y integ- 
ridad pa hunto cu votacion electro- 
nico, introduci e ‘paper trail’, cu t’e 
sistema cu ta permiti cu e mashin 
di votacion electronico pa registra 
cada voto y entrega di biaha e re- 
cibo di voto na cada votador como 
prueba di loke a vota. 

Recibo cu, despues cu e votador 
controla cu ta cuadra cu loke cu el a 
vota, e mester deposita esaki den e 
buzon. Ora cu votacion cera, lo haya 
sa e resultado electoral hopi mas 
liher. Pero lo haci tambe e conteo 
manual di e recibonan di e buzon- 
nan pa controla y verfica cu esaki 
ta cuadra cu e votacion electronico. 
Tanto e votacion electronico como e 
recibo di e votacion, ta keda den se- 
crecia di e votado. 

E sistema electronico di votacion no 
ta un sistema complica. Nos grandi- 
nan lo por traha facil cu ne, y tambe 
tin e posibilidad pa haya asistencia 
di un persona di su confiansa si en 
caso di berdad e no por riba su mes. 
Votacion Electronico no ta votacion 
via internet cu ta un paso hopi adel- 
anta cu masha poco pais ta uzando. 
Estonia den e caso aki, ta haci vo- 
tacion via internet y ta un di e po- 
conan den Europa cu ta haci uzo di 
e posibilidad aki. Gobierno di Aru- 
ba kier trece un sistema mas husto 
y transparente, y esaki por logra cu 
votacion electronico. 


Prome Minister a enfatisa cu vo- 
tacion electronico ta cana los for di 
politica. E ta completamente den 
man di Censo hunto cu un comision 
independiente, kendenan ta trah- 
ando pa logra realisa e proyecto aki 
p’e siguiente eleccion electoral na 
Aruba. Lo no tin infiltracion di niun 
partido politico. Gobierno tambe ta 
para un banda y laga expertonan 
riba e tereno aki haci nan trabou 
dunando asina e confiansa na pueb- 
lo cu esaki ta e mihor sistema pa 
garantisa integridad y transpar- 
encia. Pronto Censo lo cuminsa cu 
un campaña di informacion tocante 
henter e proceso di votacion electro- 
nico. 

“Votacion electronico, ta hiba nos 
un paso padilanti den loke ta trata 
automatisacion y ta trece transpar- 
encia den henter e proceso di vo- 
tacion. E ta un sistema mas husto 
y integro. P’e motibo aki, mi kier 
a sigura comunidad di Aruba cu 
no tin mester di tin niun temor ni 
resistencia pa e paso aki. Votacion 
digital y electronico ta pas den e vi- 
sion di inovacion di Gabinete Wev- 
er-Croes cu tin prioridad halto riba 
nos agenda cu ta dirigi pa prepara 
nos generacionnan nos dilanti pa 
futuro den un manera sostenibel y 
duradero”, Prome Minister Evelyn 
Wever-Croes a duna di conoce. 

Prome Minister a gradici Censo 
y a expresa su elogio y orguyo p’e 
forma con Censo ta atende cu digi- 
talisacion y votacion electronico ta 
parti di esaki poniendo Aruba riba 
e caminda pa un mihor futuro y 
brinda nos hobennan mas oportuni- 
dad. 

MOTIBO principal cu mundo a introduci 
votacion electronico ta distancia. Hopi pais 
unda tin estadonan, bario of areanan aleha 
di e centro di votacion tabata causa tardansa 
enorme y stagnacion na momento di conteo fi- 
nal di voto. Pa acelera e proceso di conteo a 
introduci e voto electronico. E argumento aki 
no ta conta pa Aruba. 

Pa 11:00- ll:30pm di anochi conteo y resul- 
tado ta conoci, pesey no tin un necesidad pa 
introduci esaki pa Aruba. 

Otro motibo pa introduci voto electronico ta 
modernisacion. Pero manera tur tecnologia, 
esaki ta trece vulnerabilidad cune. Vulnerabi- 
lidad pa manipulacion. Diferente specialista 
electronico ta mustra cu e sistema electronico 
no ta dificil pa “kraak”. 

E sistema no ta hackproof. Dor di programa 
e sistema di tal forma por duna bentaha na 
cierto partido durante e proceso. 

Sigur lo trece e argumento padilanti cu cada 
votador lo recibi un “comprobante” di nan voto 
deposita. E peliger principal cu e voto electro- 
nico ta trece cune t’e conteo final. Tur discu- 
sion y resultado cu a pidi reconteo tabata p’e 
conteo/resultado final. Di hopi duda den resul- 
tadonan di eleccionan den nos region cu a haci 
uso di voto electronico. Un aspecto cu tambe 
(vooral awor) mester tene cuenta cune t’e gas- 
tonan cu e proyecto aki lo trece cune. Nos ta 
papiando di poco miyon cu Gobierno n’e mo- 
mento aki no tin. Kico lo ta CFT su pensamen- 
to riba e gastonan envolvi pa digitalisa vota- 
mento 1 bez cada 4 aña? Pregunta cu ta valido 
mirando e situacion actual. 


Opinion general ta awor ta 

Votacion Electronico 
pa Aruba: NO! 




ANUNCIO IMPORTANTE 


Banco Central di Aruba (BCA) ta recorda publico en general riba e fechanan 
importante relaciona cu e serie nobo di biyete di florin 2019: 

• 4 juni-11 augustus 2019 

Co-circulacion di e serie 2003 y e serienobo2019 di biyetenan di florin. 
Durante e periodo aki por uza e biyetenan di e serie 2003 y 2019 pa hacipago y ricibi 
cambio. 

• 12 augustus 2019 

E serie2003 di biyetenan di florin ta sali for di circulacion y no poruzanan mas 
pa hacipago of ricibicambio. 

• 4 juni - 4 december2019 

Por haci e cambio di e serie 2003 pa e serienobo 2019 di biyetenan di florin 
solamentena e banconan comercial. 

• 5 december 2019 - 12 augustus 2049 

Por haci e cambio di e serie 2003 pa e serie nobo 2019 di biyetenan di florin 
solamente na BCA. 

Minister Ruiz-Maduro ta informa riba e cambio den e Ley di BBO 


Minister Ruiz-Maduro a tuma nota di e infor- 
macionnan den medionan di prensa y riba me- 
dionan social den cual ta menciona cu Gobier- 
no ta malinforma pueblo tocante e Ley di BBO. 
Riba esaki e mandatario ta splica lo siguiente: 

INTRODUCCION DI LEY DI BBO 

Articulo 3 di e Ley di BBO ta menciona cu ‘De 
belasting wordt berekend over de bedrijfsomzet 
die de ondernemer in het kader van zijn onder- 
neming heeft gerealiseerd door het leveren van 
goederen en het verrichten van diensten in Aru- 
ba: 

Na aña 2007 ora e Gobierno cu tabata na man- 
do e tempo ey a introduci e Ley di BBO, Gobi- 
erno a haci un excepcion di permiti pa pone e 
impuesto riba e factura. 

Na ningun momento tabata e intencion pa 
cambia e origen di e impuesto. Ademas riba tur 
material di informacion y ‘toelichting’ di aan- 
gifte di BBO ta menciona cu e impuestonan aki 
ta ‘De belasting op bedrijfsomzetten (BBO) en 
de bestemmings BAZV/BAVP worden geheven 
over uw omzet.’ 

Esey ta nifica cu BBO, BAZV y BAVP ta im- 
puestonan riba benta y servicio di comercio. 


E importancia di inclui BBO, BAZV y 

BAVP den e prijs di e producto ta pa 

indica e consumidor e prijs real cu e ta 

paganacaha. iio 


Actualmente tin 3 diferente manera cu 
comercio ta haci e cobransa: 


100,= Negoshi A 

Tin e cobransa caba den e prijs riba reki y 
ta bende e producto pa Afl. 100,= 

106,= Negoshi B 

Ta cobra na caha adicional Afl. 6,= 
y bende e producto pa Afl. 106,= 

106,38 NegoshiC 

Ta cobra na caha adicional Afl. 6,38 
y bende e producto pa Afl. 106,38 






i 



BBO NO TA UN SALESTAX 

BBO no ta un impuesto indirecto p’e consumidor manera un salestax, 
IVA, etc. Esey ta nifica cu BBO ta un gasto di comercio. Consecuent- 
emente e pago di e impuesto aki ta ser deduci como gasto di comercio 
mescos cu otro gastonan di comercio. 

IMPLEMENTACION DI BBO 

Na momento cu a introduci e Ley di BBO tabatin parti di e comercio cu a 
scohe pa absorba e porcentahe di 6% debi cu nan por a deduci esaki como 
gasto. Otro parti di comercio a scohe pa pasa e impuesto p’e consumidor, 
sea cu e comerciantenan a menciona e cobransa aki riba nan factura of a 
adapta e prijsnan internamente. E hecho cu na momento comercio dicidi 
di pasa e cobransa di e impuesto p’e consumidor no ta kita e derecho di 
comercio pa pone e suma aki como gasto pa haci negoshi. 


FOR RENT 


Timeshare - Aruba Beach Club 
1 Bedroom Deluxe Suite 
Week: 13-17 Aug 2019 
Price: $600 
Please Call: 594-0909 


MOTIBO CU A CAMBIA E LEY DI BBO 

Aña pasa na momento di introduccion di e ’crisisheffing’ cu BBO, BAZV 
y BAVP a bira 6% , Gobierno a tuma nota cu tabatin comerciante cu ta- 
bata cobra mas cu 6% manera ta prescribi den e Ley di BBO, esta tabata 
cobra e consumidor 6 . 38 %. 

Gobierno na su turno dentro di e leynan no tin un forma pa contra- 
aresta esaki. Den e caso aki Gobierno a constata cu comercio a scohe pa 
transforma e impuesto aki den impuesto p’e consumidor, locual no t’e 
origen di e impuesto aki manera prescribi den e Ley di BBO. 

UN COMPARACION DI PRIJS MAS HUSTO 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Buckat 


15 yrd 

Junior Bucket 


lOyrd 


Eht 


Small 


P’e motibo aki Gobierno a scohe pa elimina e hecho di pone e impuesto 
aki riba factura en bes di scohe pa elimina e posibilidad pa deduci e pago 
aki como un gasto di comercio, e mandatario a subraya. Asina e con- 
sumidor lo por yega na comparacion di prijsnan entre comercio den un 
forma mas husto y transparente. Alabes e Ley di BBO lo ser implementa 
den su forma corecto, esta riba impuesto di benta y servicio y mante- 
niendo e posibilidad cu comercio por deduci e impuesto aki como gasto. 

Fundacionnan Uni den Cooperacion mester 
atende nan mes na ley nobo di subsidio 


DIA 22 di juli 2019 a tuma lugar un reunion 
importante cu ta regarda tur fundacion cu 
ta ricibi subsidio di Gobierno di Aruba. 

E Bureau di Coordinacion di Subsidio 
(CBOS) cu ta resorta bou di e Ministerio di 
Finanza a duna un presentacion y aclara- 
cion di un concepto di ley pa un sistema nobo 
di subsidio n’e miembronan di FUNDECO — 
‘Fundacionnan Uni den Cooperacion’. Pre- 
sente tabata 19 fundacion, grandi y chikito, 
di e 22 miembronan di FUNDECO. 

Sra. Marsman y su coleganan di CBOS a 
splica e contenido di e concepto di ley y a 
contesta preguntanan cu e miembronan di 
directiva di e fundacionan tabatin. 

E concepto di ley pa cu un sistema nobo di 
subsidio ta duna e fundacionnan mas espa- 
cio pa traha, pero tambe lo bay exigi mas di 
nan. 

Den e sistema nobo e subsidio lo ta mará 
n’e prestacion di e fundacion. Den e sistema 
nobo e fundacion y e Ministerio concerni lo 
dialoga riba kico Gobierno ta spera y exi- 
gi di e fundacion y e fundacion lo traha su 
budget financiero conforme cu e exigencia 
di e Ministerio concerni. 

Durante e reunion aki e.o. a resalta cu e 
NGO’s-miembronan di FUNDECO ta sos- 
tene e sistema di financiamento por medio 
di prestacion (‘outputsubsidie’), pero tin 
preocupacion cu Gobierno no por cumpli di 
su banda pa otorga un subsidio real cu ta 
necesario p’e fundacionnan por cumpli cu 
locual e diferente Ministerionan ta desea y 
exigi di nan. Pasobra cada exigencia ta bin 
cu su costo real. 

Na final di e reunion e miembronan di FUN- 
DECO a wordo informa cu e proceso pa cu e 
sistema di ‘outputsubsidie’ lo sigi bou guia 
di e Minister di Finanza. 




Financial Controller 


De Organisatie 

ELMAR streeft ernaar een technologisch vooruitstrevende, 
innovatieve, efficiénte, betrouwbare en klantgerichte leveran- 
cier van energie te zijn. In opdracht van ELMAR zijn wij op 
zoek naar enthousiaste kandidaten voor de bovengenoem.de 
functie. 


De functie 

In deze functie rapporteert u rechtstreeks aan de directie en ondersteunt u in brede 
zin bij het actualiseren en optimaliseren van bedrijfsprocessen. Daarnaast bent u 
verantwoordelijk voor de financiéle planning, budgettering en rapportage. U 
ontwikkelt (financiéle) beleidslijnen en zorgt voor de vertaling naar concrete ‘Key 
Performance Indicators’. U voert diverse analyses en gebruikt gangbare modelle- 
ringstechnieken om ontwikkelingen in kaart te brengen. U presenteert resultaten 
van analyses en projecties aan het Management Team, ter ondersteuning van toe- 
komstig beleid. U adviseert daarnaast o.a. over tarivering, over de AO/IC inrichting 
en door te voeren veranderingen. U onderhoudt intensief contact met relevante 
overheidsinstanties, terwijl u ook veelvuldig overleg heeft met bijvoorbeeld externe 
accountants en adviseurs die het bedrijf bedienen. 

Uw profiel 

► U hebt een academische opleiding in bijvoorbeeld Bedrijfseconomie dan wel 
een vergelijkbaar te achten combinatie van opleiding en ervaring 

► U hebt tenminste 5 jaar relevante werkervaring met de in de advertentie 
genoemde werkzaamheden 

► U beschikt over uitstekende communicatieve vaardigheden en goede uitdruk- 
kingsvaardigheid in Nederlands, Engels en Papiamento 

► Kennis van/ervaring met gangbare financiéle pakketten (software) 


►►►InTop 

Professional Training 1 Testing 


Uw sollicitatie 

Spreekt het bovenstaande u aan? 
Gaarne uw sollicitatie in de vorm 
van een motivatiebrief en CV 
vóór 16 augustus, 201 9 zenden aan: 
Adviesbureau InTop/Linkels & Partners 
drs. Harald Linkels 
via e-mail: info@adviesbureauintop.net 


Linkels & Partners 

PSYCHOLOGISTS I TRAINERS I CONSULTANTS 


Een psychologisch assessment kan deel uitmaken van deze procedure 

Actividad pa Dia Internacional 
di Pueblo Indigena di Mundo 


DIA INTER.MACIOMAL 


Dl E PUEBLONAM INDfGEMA Dl MJNDO 


CHARLAY 



2019 | INTERNATIONAL YEAR OF 

IndigenousLanguages 


MUSICA” 

9 di augustus 2019 | Orario 5.30 - 7.30PM 
Adres: Schelpstraat 42, Oranjestad Aruba 
Exposicion di Caribbean ties ta habri pa 4.00PM 



CHARLA IDIOMA INDIGEMA 

RAMOM TODD V JOYCE PEKREIKA 

CUMIMDA TKADICIOMAL WAyilU, BOLO Dl CHUCHUBI BAKES 

AKUBA y BAK BON SOKTI 



ARJJBA 

ceu 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 


DIA 9 di augustus awor ta Dia Internacional di Pueblonan 
Indigena di Mundo. E fecha aki ta wordo celebra na tur parti 
di mundo unda ta memorisa e dia cu e prome grupo Indigena a 
wordo incorpora bou di Unided Nations na aña 1982. 

E tema di aña 2019 ta Idioma Indigena. E meta ta pa pone 
atencion riba e necesidad pa revitalisa, proteha y conserva di 
tur Idioma Indigena na mundo. www.un.org 

Bou di e tema aki Fundacion Rancho ta organisa un anochi 
di charla unda comunidad di Aruba ta keda invita pa pasa 
un atardi placentero den aire liber unda por pasa bishita e 
Exposicion di Caribbean Ties cuminsando for di 4.00PM. Pre- 
sentacion di Ramon Todd y Joyce Perreira ta cuminsa 5.30PM 
Banda di esaki ta bay tin bendemento di buki y cuminda. Pasa 
difruta di cuminda tradicional di wayuu, bolo di Chuchubi 
Bakes Aruba y e bar cu lo ta bon sorti e anochi aki! 


PRICE: $5,500 

INTERESTED PLEASE CALL 583-1400 
DURING OFFICE HOURS 


E actividad lo clausura cu un presentacion di musica vallenato. 
Bini un bini tur y celebra Dia Internacional di e Pueblonan 
Indigena di Mundo. 

Minister Dangui Oduber: 

San Nicolas Visitor Information Center lo 
ta operacional bek pa 19 di augustus 


E Oficina di Turismo na San Nicolas of e 
asina yama Visitor Information Center 
(VIC) a sera prome di juli debi na vence- 
mento di e contract cu sr. Leo Berenos. No 
tabata e intencion p’esaki a sera na ningun 
momento, pero e proceso a dura mas cu a 
wordo anticipa. 

Manera ta conoci e infrastructura di e edifi- 
cio di VIC a keda ful renoba recientemente 
haciendo esaki mucho mas moderno. 

Minister Oduber a duna di conoce cu e VIC 
lo ta operacional bek dia 19 di augustes, 
esaki sigur ta un bon noticia pa Sunrise 
City. 

E VIC lo bay consisti di 2 trahador di cual 
1 trahado ta traha paden y 1 trahador lo 
traha como tourguide. 

E dos trahadornan aki a cumpli cu tur e 
exigencianan di ATA. E VIC lo opera di di- 
aluna pa diabierna dentro e orario di 9am 
pa 5pm. 

N’e VIC e turista lo ricibi tur informacion 
di kico tur San Nicolas tin di ofrece. E 
tourguide lo comparti su conocemento cu 
e turistanan na un manera profesional, un 
di e tournan lo t’e tour di e murayanan di 
arte den mainstreet. 

San Nicolas ta rico den historia, cultura y 
arkitectura, e turistanan por haya un re- 
fleho di e bida diario di e habitantenan di 
San Nicolas. 

San Nicolas ta un cuidad bieu y alabes 
nobo, fuerte y tradicional, pero semper 
evolucionando. Minister Dangui Oduber 
ta kere den e potencial di San Nicolas y lo 
percura pa San Nicolas haya su fair share. 
E oficina sigur ta complementa e otro 
bunita proyecto di Baby Beach cu dentro 
di poco lo tin groundbreaking. San Nicolas 
ta hayando e atencion cu e merece. 






Human Resources Advisor 


De Organisatie 

ELMAR streeft ernaar een technologisch vooruitstrevende, 
innovatieve, efficiénte, betrouwbare en klantgerichte leveran- 
cier van energie te zijn. In opdracht van ELMAR zijn wij op 
zoek naar enthousiaste kandidaten voor de bovengenoemde 
functie. 


De functie 

In deze functie bent u verantwoordelijk voor de ontwikkeling, invulling en uitvoe- 
ring van het het Human Resources beleid van de organisatie, inclusief de daarvan 
afgeleide instrumenten, de personeelsadministratie en arbeidsrechtelijke zaken. U 
draagt hiermee zorg voor de consistente uitvoering van het personeelsbeleid 
binnen ELMAR, conform de ‘best practices’ in het vakgebied. Daarnaast speelt u 
een cruciale rol als adviseur en ‘change manager’ als het gaat om de de organisa- 
tieontwikkeling. U vertaalt het vastgelegde HR-beleid naar praktische richtlijnen 
en procedures voor uitvoering ‘in de lijn’. U stelt opleidings- en trainingsbehoef- 
ten vast en zorgt voor de efficiénte inkoop en uitvoering daarvan. U adviseert het 
Management over uiteenlopende vraagstukken op het gebied van HR en meer 
algemeen over het door de organisatie nagestreefde sociaal beleid. 

Uw profiel 

► U hebt tenminste een HBO-opleiding in Personeelsmanagement en/of Organi- 
satiekunde 

► U hebt tenminste 8-10 jaar relevante werkervaring met de in de advertentie 
genoemde werkzaamheden 

► U beschikt over uitstekende communicatieve vaardigheden en goede uitdruk- 
kingsvaardigheid in Nederlands, Engels en Papiamento 

► U kunt goed omgaan met belangentegenstellingen en vaardig in de conflict- 
hantering 

► Uitstekende kennis van lokale (arbeids)wetgeving 

Uw sollicitatie 

Spreekt het bovenstaande u aan? 
Gaarne uw sollicitatie in de vorm 
van een motivatiebrief en CV 
vóór 16 auqustus, 201 9 zenden aan: 
Adviesbureau InTop/Linkels & Partners 
drs. Harald Linkels 
via e-mail: info@adviesbureauintop.net 


L 


Linkels & Partners 

PSYCHOLOGISTS I TRAINERS I CONSULTANTS 


Eei^svçhologisçI^ssessmenUçai^eehiitmakeiurai^ez^roçedure 


© 


►►MnTop 

Professional Training I Testing 

ATA preparando su plan y presupuesto pa 2020 y ta continua cu reunion enfocando riba Latino America 

Proceso di preparacion a inicia na 
april y ta finalisa na augustus 



MANERA semper durante lunan- 
an di april te cu augustus, Aruba 
Tourism Authority ta prepara su 
plan y presupuesto pa e aña benide- 
ro. 

Como parti di e proceso aki ta revi- 
sa e strategia y e proyeccionnan pa 
no solamente e aña cu ta sigui, pero 
tambe p’e añanan posterior n’esey. 
Pa medio di diferente reunion cu ta 
tuma lugar local, pero tambe inter- 
nacional, ta revisa aspectonan di 
importancia. 

Parti di e reunionnan tabata cu so- 
cionan den e sector priva, pa enfo- 
ca riba mercado di Norte America, 
Europa y e siman cu a pasa a reuni 
cu e socionan pa discuti strategia, 
proyeccion y plannan pa 2020 p’e 
continente di Latino America. 

Pa loke ta trata e reunion di La- 
tino America (cu a tuma lugar 1 di 
augustus), a enfoca riba diferente 


punto cu lo continua den 2020, pero 
tambe — manera semper — algun 
cambio grandi cu A.T.A. lo efectua 
den e aña benidero. 

Aki a tuma e oportunidad tambe pa 
tuma cierto decision hunto cu esnan 
presente, basando cambionan riba 
input di socionan clave. Entre otro 
a papia riba ANATO 2020 y CATA 
2020. 

Den e contexto aki ta gradici AHA- 
TA tambe kende, manera a bira 
custumber, ta compila feedback y ta 
entrega na A.T.A. e pensamentonan 
pa cu cada region, ya asina A.T.A. 
por tuma esaki na cuenta tambe 
durante e proceso, locual a sosode. 

Den 2018 e continente Sur America- 
no a representa 18.9% di e cantidad 
total di bishitantenan pa Aruba. 

E mercado Venezolano a/ta sigui 
confronta retonan grandi. 


Aña pasa nos isla a ricibi un total 
di 164.085 turista Latino America- 
no. Por a nota cu -si exclui Venezu- 
ela- e continente Latino America a 
cera cu un crecemento di turistanan 
‘stay over’ pa Aruba di 7%, un to- 
tal di 113.503 bishitante. Strategia 
lo sigui enfoca riba e ultimo merca- 
donan aki, esta Argentina, Brazil, 
Chile y Colombia primordialmente, 
p’asina sigura cu e region (fuera di 
Venezuela) sigui den crecemento. 

Esaki ta un parti cardinal di e 
strategia di Aruba pa diversifica su 
mercadonan. Tambe lo sigui traha 
riba Peru, un mercado cu a bin ta 
mustra crecemento y un pais cu ta 
importante, mirando esfuersonan 
continuo pa logra un buelo non-stop 
for di Lima, haciendo di esaki e ora 
e di tres hub clave den Sur America 
pa Aruba, banda di Bogota y Pana- 
ma. 

Mas cu claro tin diferente otro es- 
fuerso riba area di aviacion cu ta 
ricibi atencion di ATA hunto cu 
Aruba Airport Authority. 

Conforme planificacion, ATA ta en- 
tregando su Plan y Presupuesto pa 
2020 na Hunta di Supervision di 
ATA dia 30 di augustus. Esaki ta 
wordo revisa debidamente dor di e 
miembronan. 

Consecuentemente e Plan y Pre- 
supuesto 2020 lo wordo entrega na 
Minister di Turismo den septem- 
ber 2019. Diferente reunion lo sigui 
p’asina completa otro ciclo di pro- 
duccion di plan y presupuesto. 












Diamars, 6 augustus 2019 


AWEMainta 


ll 


Minister Ruiz -Maduro: E planificacion di SISSTEM a inicia 

Na september awor e programa di Bachelor 
ta cuminsa na Uni versidad di Aruba 





RECIENTEMENTE a tuma lugar e prome reunion di planificacion 
p’e proyecto di SISSTEM (Sustainable Island Solutions for Science, 
Technology, Engeneering and Math) cu lo inicia na september proximo 
na Universidad di Aruba. 

SISSTEM a wordo financia p’e 11 fondo di Desaroyo Europeo cu 13 
miyon euro. 

SISSTEM STEERING COMMITTEE 

Minister Ruiz-Maduro ta informa cu a forma un Steering 
Committee di SISSTEM cual su meta ta pa monitor e desaroyo 
di e proyecto y e fondonan cu Union Europeo a pone disponibel. 
E Steering Committee ta consisti di e siguiente personanan: 
Sr. David Akopyan UNDP Resident Representative a.i. y sra. 
Sharifa Ali-Abdullah Assistent Resident Representative di 
United Nations Development Program (UNDP), professor 
Buys, professor Gielen y sra. Karine Op de Beeck di Katholieke 
Universiteit (KU) Leuven di Belgica, sr. Glenn Thode, sr. 
Patrick Arens y sr. Eric Mijds di Universidad di Aruba. 

Ademas nos tin como miembronan di e Steering Committee, 
e representantenan di Departamento di Asunto Economico 
(DEACI), 

Sra. Maria Dijkhoff-Pita Directora di DEACI y sra. Vivian 
Loopstok-Geerman Hoofd Afdeling Sustainable Development 
Planning na DEACI. 

PROYECTO SISSTEM 

E proyecto SISSTEM ta consisti di dos parti: 1. E programa 
academico cu ta wordo prepara den cooperacion cu KU Leuven 
y Universidad di Amba. E parti aki a inicia y e prome aña di e 


‘Bachelor Program’ ta cla pa cuminsa na september awor na 
Universidad di Amba. 

2. E parti di renobacion di Maria Convent patras di Misa San 
Fransisco na Playa. E renobacion a wordo programa pa por 
cuminsa na aña 2020. Monumenten Bureau y DOW tambe lo ta 
envolvi cu e proyecto aki como cu e edificio di Maria Convent 
ta un edificio monumental. 

E parti di e proyecto aki ta inclui tambe laboratorionan modular, 
ekiponan pa laboratorio, muebles y IT. Parti B di e proyecto lo 
wordo maneha dor di UNDP su oficina na Trinidad & Tobago. 
E financiamento di e proyecto ta bin di Union Europeo y ta 
costa aproximadamente 25 miyon florin. 

BISHITA CERCA MINISTER PRESIDENTE 

E representantenan di UNDP a usa e oportunidad cu nan ta na 
Amba pa haci un bishita cerca Minister Presidente sra. Evelyn 
Wever-Croes p’asina por a informe tocante di e desaroyo di e 
proyecto di SISSTEM. 

Alabes a hiba combersacion riba e avancenan y implementacion 
di e Comision di Sustainable Development Goals di Gobiemo. 

SISSTEM TA CUADRA DEN E MANEHO DIINOVACION 
Y MANEHO ECONOMICO 

E mandatario ta subraya cu e proyecto SISSTEM ta pas den e 
programa di inovacion di Gabinete Wever-Croes y den e Maneho 
Economico 2019-2022. Ministro di Finansa, Asunto Economico 
y Cultura, Xiomara Ruiz Maduro ta encarga cu e cartera di 
e fondonan Europeo ta sostene e proyecto di SISSTEM y ta 
sumamente contento cu e planificacion di e proyecto a inicia. 

Minister Dangui Oduber a anuncia cu: 

Statuto pa lotto nobo "Lotto pa Salud y Recreacion" ta da 



DIALUNA mainta den rueda di prensa Minister 
Dangui Oduber a elabora riba e situacion di Lotto. E 
nomber di e fundacion nobo di lotto ta conoci. 

E intencion ta pa aki tres luna introduci “Loteria Na- 
cional pa Salud Y Recreacion” na comunidad y haci’e 
operacional, segun e mandatario. Minister Oduber a 
trece dilanti cu e loteria nobo lo ta di pueblo y aki si e 
placa lo bay pa deporte. 

Den e ultimo 10 aña Fundacion Lotto pa Deporte 
(FLPD) no mantene nuin compleho deportivo, tur ta 
den mal estado. Ainda por corda con CONCACAF a 
keur af nos stadionnan pa tene weganan internacional, 
tur esaki ta motibonan pa lanta un lotto nobo, segun e 
mandatario. Gobierno di Mike Eman a sera un acuerdo 
cu Canadian Bank Note cu a haci nan doño di FLPD. 

Canadian Bank Note ta haya 54 miyon florin di ganashi 
pa aña di cual FLPD ta haya 11 miyon florin y na final 
solamente 4 miyon florin ta bay pa deporte. 

E Minister a sigui bisa cu deporte no ta hayando su fair 
share for di Canadian Bank Note, y pesey a opta pa bin 
cu e lotto nobo. 


Minister Dangui Oduber a menciona cu e Fundacion di 
e Lotto nobo lo tin e proposito principal pa genera en- 
trada cual lo bay pa drecha e infrastructura, manten- 
cion di facilidadnan, iluminacion di veldnan y artificial 
turf p’e complehonan. 

E Lotto nobo tambe lo yuda Gobierno cu fondonan pa 
inverti den campañanan di conscientisacion riba salud, 
p’e comunidad di Aruba hiba un bida mas saludabel. 
E 4 miyon florin cu Stichting Sportsubsidie Aruba ta 
ricibi anualmente for di FLPD ta wordo reparti na tur 
e federacionnan deportivo y esey lo keda igual. 
Minister Oduber a trece dilanti cu n’e momentonan aki 
e statuut di e fundacion nobo ta cla y mester finalisa e 
akte oficial na notario. 

Na mes momento e cambio di ley lo wordo entrega pa 
fraccion di MEP na Parlamento p’asina haci e cambi- 
onan necesario. 

Minister Dangui Oduber a expresa cu e ta optimista cu 
dentro di 3 luna e lotto nobo ta un realidad. 
Comunidad lo tin e escogencia entre sostene un Lotto 
di Canada caminda deporte no ta haya su fair share of 
sostene un lotto di pueblo di Aruba. 

CDA su Vice Lider di fraccion Madelaine 
Teerenburg di bishita serca Milce Eman 




E Vice-Lider di fraccion di CDA, dr.mr. Madelaine 
Toorenburg tabata di vacacion na Aruba cu su 
casa y dos yiu muher. Nan a haci un bishita serca 
lider di AVP, mr. Mike Eman, na Cas di Partido. 

Na Cas di Partido famia Toorenburg a haya un 
caluroso recepcion di mr. Mike Eman y su esposa 
Doina. 

Den un ambiente di amistad personal a fortifica 
tambe e lasonan historico entre e dos partidonan 
Cristian Democrata AVP y CDA. 

Rocco Tjon, lider di fraccion di MEP: 

Ta haci un apelacion na Minister di Husticia pa 
concretisa formatierapport di KIA mas liher posibel 



DEN fin di siman un incidente lamentabel a sosode 
na KIA, caminda un detenido a logra huy. Ayera nos 
lo manda pregunta por escrito na Minister di Husticia 
pa mas liher posibel Parlamento wordo informa di e 
resultado di e investigacion interno. 

Esaki cu e solo meta pa Parlamento, si ta necesario por 
aloca fondo adicional pa nos Instituto Coreccional y 
evita un incidente asina den future, segun Rocco Tjon. 

INVESTIGACION INTERNO 

E sucedido cu a tuma lugar por tin di haber cu falta di 
tecnologia, scarcedad di personal, of kisas infrastruc- 
tura. MEP no kier bay specula awor, pero kier wordo 
informa mas liher posibel dor di Minister di Husticia, 
Andin Bikker riba e resultado di e investigacion in- 
terno. Esaki cu e solo meta pa evita cu esaki por tuma 
lugar den futuro. 

FORMATIEPLAN 

Na mes momento MEP ta haci un apelacion na Minis- 


ter di Husticia pa mas liher posibel formalisa e reor- 
ganisacion di KIA. Esaki ta un proceso cu tin andando 
pa basta tempo caba. 

Na 2017 tin te hasta un comunicado interno a wordo 
emiti cu lo inicia e proceso di solicitud a base di e “for- 
matieplan” nobo. 

MEP ta compronde cu kisas kier a trece algun cambio 
den e plan cu a wordo laga atras, pero ta necesario pa 
aworaki tuma un decision riba esaki. 

Nunca no por complace tur partido, pero a base di un 
regla di evaluacion y den bon dialogo, mester tuma 
decision aworaki, segun ex Director di KIA y awe lider 
di fraccion di MEP, Rocco Tjon.. 

PA CONCLUI 

Den un siguiente articulo lo e elabora riba un Institu- 
to Correcional nobo, su implicacionnan financiero y su 
necesidad. Pero na mes momento si e memorandum 
financiero indica cu un K T A nobo no por wordo realisa 
aworaki lo amplia riba otro metodonan pa mitiga dife- 
rente di e riesgonan actual, segun Rocco Tjon. 

Parlamentario Edgard Vrolijk (MEP): 

"Durante 8 aña Mike Eman y 
su Gabinete no a ni interesa 
pa por tin educacion di 
calidad na Aruba 

“MI por a tuma nota cu Mike Eman a papia di edu- 
cacion y e importancia di esaki, hasta papiando cu pa- 
labranan bunita di Sustainable Development Goals 
number 4 cu ta educacion di calidad. Nos tur ta preo- 
cupa y sa cu cos por bay diferente y nos tur sa cu mes- 
ter bin cambio pa por garantisa calidad di enseñansa, 
pero pa por logra esaki tur hende mester ta riba me- 
sun liña. 

Tambe nos tur mester ta involucra y hunto nos por 
logra e cambionan, cu dialogo y combina cu experencia 
y inovacion nos por logra esaki den tempo corto. Pero 
esey no ta kita afo cu mi tin di recorda cu hopi situa- 
cion y sigur pa locual ta infrastructura y vision pa fu- 
turo Mike Eman y su Gabinete no a ni interesa pa por 
tin educacion di calidad na Aruba”, segun miembro di 
MEP, Edgard Vrolijk.. 

TRAM VS MAVO/HAVO NOORD 

Awe nos ta cosecha falta di vision pa enseñansa unda 
cu mester coba bao baranca pa por crea fondo pa por 
tin un dependence di Colegio San Nicolas y p’asina por 
acopla e cantidad grandi di studiante cu awor ta bay 
Colegio. Mike Eman a prefera coy 22 miyon destina 
pa un skol pa hinca esaki den un tram pa amigonan 
por a haya trabao y cu te dia di awe e trabao no a keda 
cla y alabes Caya Betico Croes a keda den coma, mien- 
tras nos por tabatin un skol cu no lo a costa pueblo 
niun placa. Awe nos tin di haci ehercicionan financiero 
den momentonan dificil pa por cumpli cu e demanda y 
cu e speransa cu nos lo por traha un MAVO/HAVO cu 
ta necesario, Parlamentario di MEP, Edgard Vrolijk a 
sigui señala. 

SKOLNAN DEN SUPER MAL ESTADO 

Den 8 aña infrastructura escolar a empeora. Unda nos 
por a wak e.o. Juliana School, Reina Beatrix, Imelda 
Kleuterschool, Sint Aloyisius, Colegio San Hose, Frere 
Bonifacius y sin conta esnan cu mester un beurt gran- 
di. A priminti airco na tur, pero nada no a pasa. Pa- 



kico no a haci un PPP proyect pa drecha tur skol, pone 
airco y inverti den inovacion? 


Esaki lo a sali mas barata, pero sigur den 10 aña nos 
lo a cosecha su frutonan unda nos lo baha gasto den 
husticia, social y sigur lo a gana cu mas hende trah- 
ando riba e pais aki, pero un biaha mas a opta pa duna 
PPP cu lo duna amigo y famianan manera pa bira rico 
riba custia di e pober cu tin di paga e debe crea. 
Mientras no a duna e yiu di e pober e oportunidad pa 
por desaroya, pero p’e keda dependiente di gobernan- 
tenan sin escrupulo. 

SPERANSA 

Di acuerdo cu Edgard Vrobjk, pronto nos lo trata un 
ley unda lo crea un Aruba Property Fund y den cuadro 
di esaki por crea e posibilidad cu nos por haya e espa- 
cio financiero cu nos por cuminsa riba e skolnan ariba 
menciona pa por duna nan un edificio nobo y moderno 
pa por duna contenido na PEN 2030. Gobierno y Par- 
lamento ta haciendo lo maximo pa purba yuda den 
enseñansa. 

Edgard Vrolijk ta trahando for di Parlamento sin 
hinca pueblo den debe. Mientras Mike Eman ta keda 
trece discordia, su persona como Parlamentario a 
logra den un aña y 7 luna pa su proyecto Adopta un 
Skol, percura pa dos skol haya airco y pronto un di 
tres ta na caminda. Danki na Gobierno, sector comer- 
cial y tambe sector hotelero cu ta wak e importancia 
di educacion y sigur di inovacion pa locual ta futuro di 
educacion y pa locual ta trabaonan den futuro. Mien- 
tras Mike Eraan y su Parlamentarionan cu no tin ni e 
decencia di presenta na reunionan publico cu pueblo 
ta paga nan salario, persona di Edgard Vrolijk ta tra- 
hando duro pa educacion y bienestar di nos muchanan 
na proyectonan cu no ta costa caha di Gobierno pero 
cu tin beneficio pa pueblo y nos futuro. 

Caribbean Palm Village Resort ta 
recompensa ganadornan pa di dos kwartal 


PREMIACION di empleadonan ehemplar pa di 
dos kwartal di 2019 a wordo entrega durante un re- 
union informal, atendi pa Mary Werleman, Human 
Resources Manager y General Manager interino As- 
trid Muller. 

E nominadonan pa Employee of the Second Quarter a 
inclui Teddy Piña di Maintenance, Elvis Tromp di Ac- 
counting y Kenjah Howell di Front Desk. 

E coleganan cumplido aki a ricibi elogio for di man- 
agernan pa nan desempeño excelente den e lunanan 
di april, mei y juni 2019. 

Alfredo Sotillo, Housekeeping Laundry Supervisor, 
a ricibi a mayor elogio como ganador di e honor mas 
halto pa di dos kwartal, un persona trahador, kende 
a demostra di ta leal n’e compania cu casi 29 aña di 
servicio. Sotillo tin un pasion pa hospitalidad, ta yega 
trabou tur dia cu un smile, y ta comparti joke y obser- 
vacionan alegre cu su coleganan regularmente. 

Muller ta splica cu hopi empleado di Caribbean Palm 
Village Resort ta “go the extra mile” pa diferente ra- 
son, surpasando e debernan di nan posicion den e ul- 
timo kwartal. 

Tur a wordo reconoci pa nan comportacion ehemplar 
dor di nan propio coleganan. Elogiando e team henter 
cu a demostra un deseo sincero pa satisface guest y 
miembro mientras ta provee hospitalidad genuino y 
caluroso. 

Nominadonan “Extra Miles” pa 2do kwartal di 2019 a 
inclui: Janet Herrera, Cesar Martinez, Janet Brink- 
mann, Elsa Croes, Juanita Dorothal y Cristina Galin- 
do Housekeeping; Evelyne Boekhoudt, Kenjah Howell 
y Jasmine Maduro, Front-Desk; Elvis Tromp y Adri- 
ana Tromp, Accounting; Mislady Fingal, Activities; 
Teddy Piña, Maintenance y Mary Werleman, Human 
Resources. Durante e reunion a probecha tambe pa 
discuti Conscientisacion di Candela y re-enforsa train- 
ing relevante. 

Conscientisacion tocante legionela a inclui un discu- 



sion sobre e bacteria, cu ta causa un malesa similar na 
pulmonia, e asina yama “Legionnaires’ disease y un 
malesa mas leve, esta Pontiac fever. 

A conclui e atardi cu discusion di “Safety in the Work- 
place, mientras a disfruta di algo dushi di bebe y pasa 
boca. 

A baila cu D'Licious y ERA for di Corsou 

Clientencm di Stellaris Casino a disfruta di 

"Tier Dance Gala Party" 


MANERA ta nan tradicion, Stellaris Casino a organisa 
nan “Tier Dance Gala Party” pa tur nan miho hungadonan. 
Diabierna anochi e “front line” di ERA di Corsou, kende- 
nan tabatin un presentacion apart, y D’Licious a pone tur 
hende baila y pasa un anochi inolvidabel. A prepara un 
repertorio cu cancionnan di antes y awo. E “front line” di 
ERA tabata acompaña pa diferente musico local bou encar- 
go di e talentoso pianista Migi B, kende Boy Thode a scoge 
personalmente cu e tarea pa entrega e banda perfecto p’e 
anochi, y Dwight Leoneta cu a dirigi e banda. Stellaris Ca- 
sino henter aña ta organisa 4 evento pa su clientenan. E 
biaha aki a cambia e concepto mirando e demanda grandi 
cu tin di e hungadonan. 

E clientenan ta gusta con Stellaris Casino ta haci e even- 
tonan pa nan 4 bes pa aña, asina Yazira Javois-Feliciana, 
Director of Marketing & Slot Performance di Aruba Mar- 
riott Resort & Stellaris Casino, a splica. Cada team player 
platinum, gold y silver ta haya nan mes un dinner gala 
party 4 bes pa aña. Debi cu e demanda a sigui, pasobra e 
clientenan di cada grupo a bira mas grandi, Stellaris Ca- 
sino a dicidi di purba algo diferente. 


E casino semper ta 
explora diversidad 
pa clientenan y keda 
ofrece nan e miho y 
a logra esaki. “Nos a 
crea un evento gran- 
disimo pa nos cben- 
tenan y a haci esaki 
den un solo anochi cu 
ta e Tier Dance Par- 
ty. E clientenan a ricibi caba 3 anochi di dinner, nan a bini 
bek hunto pa asina celebra un solo anochi cu D’Licious y 
ERA”. 

Na momento cu a presenta e concepto nobo aki na cliente, 
pa Stellaris Casino e opinion di cbentenan ta hopi impor- 
tante, a purba di complace tur. Esey ta un di e motibonan 
pakico tabatin e evento aki. E comentarionan ricibi di nan 
na momento a presenta esaki, tabata masha positivo. Na 
momento cu a presenta e invitacion cu e bandanan scogi, 
e reaccion tabata enorme. Hopi hende a pidi pa tabata na 
e fiesta aki, pero esaki tabata dedica solamente p’e team 




players platinum, gold y silver. 


Stellaris Casino ta e cas di Bacardi y a adopta e concepto 
di e bebida preferi Mojito. Ora cu yega Stellaris Casino bo 
ta haya tur sabor di Mojito completamente gratis como e 
bebida preferi. Segun Yazira Javois-Febciana, ora cu tin 
e evento di bingo tin tur tipo di Mojito cu por scoge di dje. 
Como Stellaris Casino ta sinti cu nan ta e cas di Mojito, 
nan no por a laga afo e Mojito for di e celebracion. “Nos 
cbentenan ta stima Bacardi, nan ta stima e Mojito y nos 
tin tur tipo di sabor cu bo por imagina. Nos ta ofrece bo y 
p’esey henter e anochi aki apart di e open premium bar, ta- 
batin un bar specialmente di Bacardi y Mojito di tur tipo di 
sabor”, asina e gerente di mercadeo di e casino a termina 
bisando. 


Aruba Marriott Resort & Stellaris Casino a habri na aña 
1995 y ta e casino mas grandi riba nos isla. E ta conta cu 
mas di 160 empleado, cu ta maneha 24 wega di mesa y mas 
di 400 slot machines. E weganan mas popular riba mesa ta 
Craps, Black Jack, Three Card Poker y Roulette, mientras 
cu e mashinnan mas uza ta esunnan di e sistema 3D y e 
“Mystery Progressive Jackpots”. Stellaris Casino tin Bin- 
go tur diahuebs, diasabra y diadomingo pa 12:00pm, cu 5 
Progressivo inclui completamente gratis. E casino ta habri 
24 ora pa dia pa weganan di mashin mientras cu weganan 
di mesa ta cuminsa pa 2:00pm te cu 4:00am. 

Campeonato Domino Balashi a cuminsa 
cu nan di dos rond di competencia 


E prome weganan di rond 2 a cuminsa y di- 
abierna Gold Stone Dewars DT facilmente 
a pasa riba Trappers DT cu e score grandi 
di 16 - 9. Esaki ta pone cu Gold Stone Dew- 
ars DT ta segura su posicion number 4 den 
e standing di e campeonato Balashi 2019. 
E otro wega tabata un thriller entre Sport 
Boys DT y Ottley’s Strikers DT. Ottley’s 
Strikers DT a sali victorioso cu e score di 
13 - 12. 

Diadomingo e equipo campeon, Noord Stars 
“Pizza Hut” DT, a demostra su supermacia 
ora cu nan a habraca Eagles DT for di otro 
cu e monster score di 21 - 4. Eagles DT a 
perde algun hungador clave y esaki tabata 
bisto den nan wega. Ban spera cu e cabay 
di campaña di Eagles, Dayo Maduro, lo 
join su team mas liher cu ta posibel pa stop 
e caida cu Eagles DT ta den. 

Den e otro wega Old Parr DT no a basila y a 
pica dilanti 8 - 2 riba X-treme DT. X-treme 
DT a bounce bek bon te 9 — 11, pero den e 
ultimo tanda Old Parr DT a pone ordo y a 
gana e wega 15-10. Cu e resultado aki e 
dos teamnan aki ta empata na di 2 lugar 
riba e tabla di posicion. 

E siguiente wega nan lo ta dia 9 di au- 
gustus 2019 na Balashi Beer Garden cu e 
confrontacion nan: Ottley’s Strikers DT vs 
Noord Stars “Pizza Hut” DT; Sport Boys 
DT vs Old Parr DT. 

Tambe lo tin wega dia 11 di augustus 11, 
2019 na Ottley’s Place San Nicolas. Aki lo 
topa otro 

Gold Stone Dewars DT vs Eagles DT y 
Trappers DT vs X-treme DT. 

Un invitacion ta bay pa tur esnan cu gusta 
Domino pa ta presente pa apoya nan team. 

Playoff final AA Royal Power vs 
Macuarima Spark Elektra ta inicia dialuna 


CAMPEONATO HEINEKEN fast pitch dedica na 
baluartenan Jacobo Jansen y Gilbert “ Nando” Mad- 
uro ta den su recta final. Royal Power Tat Fat Home 
Depot a clasifica cu un record di 16-0 y den Playoff 
den promer ronda a gana Macuarima na dos ocasion 
cu un record actual di 18-0 drentyando Play Off final. 
Macuarima a clasifica cu 9-7 y ganando su serie 2-1 
contra Jay’s Tire ta drenta Playoff cu un record di 11- 
8. Manera nan ta bisa e bala ta rondo y esun cu hunga 
mihor den final lo bay cu e titulo. Macuarima Spark 
elektra tin un tremendo team. Durante tempotada 
hopi biaha nan no tabata completo door di diferente 
compromiso pero momento cu e team ta completo nan 
tabata dificil pa gana. Manera por a compronde cu 
mayoria hungador a pidi bber of a cambia warda e si- 
man entrante pa asina Macuarima por ta completo pa 
e playoff final. Royal Power di otro banda a fria bas- 
tante door di tanto warda y ta drenta playoof final un 
poco den desventaha pero una bes nan keinta lo bira 
un problema pa Macuarima. Dialuna 5 di augustus 
playoff lo inicia pa 8pm na canchanan na Pos Chiq- 
uito. Diamars, diaranson y diahuebs weganan lo con- 
tinua y si mester un wega decisivo esaki ta programa 
pa dialuna 12 di augustus. Fanaticada yega tereno bin 





5 S 



apoya bo ekipo prefer, bin brinda nos atletanan nan 
apoyo bon mereci. Softball fast pitch den su recta fi- 
nal. Pronto Aruba tin su campeon 2019. 


Cas Princesa Aruba cu 2 finalista 
den Mini y Pre-Teen World 2019 

E siman cu a pasa Cas Princesa Aruba tabata representa 
pa dos di su beyesanan infantil/pre teen na Republica Do- 
minicana. E dos beyesa nan aki tabata ta Danielle Rey- 
markers (Baby Mini World Aruba) y Annais Thiel Pre- 
Teen World Aruba. 

E certamen international tabata ta Mini y Pre Teen World 
2019. Cu orguyo y alegria Cas Princesa bao guia di Jessica 
Anthony por anuncia cu Danielle Raymarkers y Annais 
Thiel a keda cada un como Primera Princesa den nan cat- 
egoria. 

Un total di 12 pais a participa n’e certamen cu a ser efec- 
tua na Republica Dominicana. 

Esakinan tabata Venezuela, Republica Dominicana, 



Brazil, Ukraina, Mexico, 

Colombia, Chile , Peru, 

Puerto Rico, Bobvia, Gua- 
temala y Aruba. Tanto 
Danielle como Annais a 
haci Fashion Show, Tal- 
ent Show y Photoshooting. 

Den 2018 Aruba su repre- 
sentante Sendy Loefstop 
tabata e Preteen Model 
World 2018. 

Mas informacion tocante 
di e competencia nacional 
di 2019, por tuma contacto 
cu Jessica Anthony na 
telefon 739-9449 of bishita 
e pagina riba Facebook di Cas Princesa Aruba. 

Macuarima Spark Elektra ta elimina 
Jay s Tire y ta pasa pa e gran final 


CAMPEONATO HEINEKEN fast pitch dedica 
na dos baluarte Jacobo Jansen y Gilbert “Nando” 
Maduro a continua riba canchanan na Pos Chiquito. 
Den playoff semi final Macuarima Spark Elektra a 
enfrenta Jay’s Tire den un best out of 3 pa mir a ken 
ta pasa pa final pa topa Royal Power. Den campe- 
onato regular Macuarima a gana Jay’s Tire na 3 
ocasion di nan 4 encuentronan. Den e best out of 3 
Macuarima a laga Jays den tereno e promer wega 
pero Jay’s Tire a bounce bek ganando Macuarima pa 
empata e serie 1-1 forsando asina e wega desisivo. 
Macuarima Spark Elektra a “Spark” Jay’s Tire den e 
ultimo wega ganando esaki 6-3 eliminando Jay’s Tire 
pasando asina pa e fran final. Boxscore final Macu- 
arima Spark Elektra 6 careda, 7 hit, 1 error y ta laga 
7 coredor na base. Jay’s Tire 3 careda, 6 hit, 1 error y 
ta laga 5 coredor den circulacion. Mihor bateadornan 
pa Macuarima ta Darl Quandus, Arjen Mathilda, Ja- 
vier Croes, Zefrinthian Kerr tur a bay di 3-1, Michael 
Fingal y Carlos Mejia ambos di 2-1 y porcierto ambos 
cu un doblete. Pa Jay’s Tire a destaca na plato den 
causa perdi Jason Orman, Artoir Herrera y Gianmar 
Alders di 3-1 mientras Sando Geerman a bay di 2-2. 
Juan Chirino ta seya e victoria riba su nomber en- 
frentando 29 bateador tirando 35 bola, 61 strike pa 
un total di 96 lansamento permitiendo 3 careda di 
cual 2 tabata limpi tras di 6 hit propinando 4 ponche 
y ta regala 2 base por bola. Jorge Santana Cortina ta 
bay cas cu e derota riba su nomber enfrentando 31 
bateador tirando 54 bola, 68 strike bon pa 122 lansa- 
mento permitiendo 6 careda tras di 7 hit y ta regala 
7 base por bola. Cu e resultado aki Jay’s Tire ta keda 
elimina y ta jama ayo na campeonato 2019 mientras 
Macuarima Spark Elektra ta habri e antesala pa e 
gran final di best out of 5 entre Macuarima y Royal 
Power. Dialuna 5 di augustus pa 8pm na Pos Chiqui- 
to lo tin e promer wega mientras diamars, diaranson 
y diahuebs tambe pa 8pm weganan number 2,3,4 ta 
riba schedule. Si ta necesario pa un wega decisivo es- 
aki lo tuma lugar dialuna 12 di augustus pa 8pm na 
Pos Chiquito. Fanaticada bin apoya bo ekipo preferi. 

Pa posecion di arma di candela y casi 273 kilo di droga 

Un Venezolcmo a sali liber siendo 
Curasoleño a keda den detencion 


WILLEMSTAD. Tratamento di casonan e duo 
Dauglas Romero Lacle, nasé na Venezuela y di 41 aña 
di edad y Wolfgang Zavala Blanco yu di Corsou di 20 
aña di edad diabierna ultimo a condusl na libertat di 
Dauglas Romero Lacle, siendo Wolfgang Zavala Blan- 
co sl a keda encarselá. 

Tabata durante e periodo 10 di april pa 12 di april 
2019 cu autoridadnan a gara e duo aki den intento pa 
poderá di 272.880 gram di cocaina, esey pues ta casi 
273 kilo di e droga, mas 9600 gram di marihuana, cu 
ademas un arsenal di arma di candela, variando di 2 
revólver, 4 pistol y e municion corespondiente cu tur 
tabata riba un barco cu yama “Tequila”. 

Tanto e armanan di candela como e droga tabata riba 
e barco “Tequila” cu tabata mará na Grote Werf, riba 
cua tabatin beslag poné, pero e duo aki segun autori- 
dadnan a trata na kita e barco for di Grote Werf hiba 
na e playa di piscadó aya na Mari Pampun. 

Segun abogado mr. A.K. Ayubi, encargá cu e defensa 
di Dauglas Romero Lacle kende ta tripulante di e bar- 
co “Margot”, su cliente no tin apsolutamente nada di 
a haber cu intentonan pa kita e barco “Tequila” for di 


Grote Werf. 

E hómber aki djis kier a bay uriná cant’i awa. 

E barconan “Margot” y “Tequila” tabata mará banda 
di otro na Grote Werf. Mas despues a sali na cla, studi- 
ando e imágennan di vidio, cu Dauglas Romero a sali 
un rato for di e barco “Margot” na cua e ta pértenesé y 
a mira e barco “Tequila” ta move. E1 a haci algun señal 
puntrando kico ta pasando, pero riba esey e no a haña 
ningun contesta y mesora el a bolbe drenta e barco 
“Margot” pa sigui drumi, sosegá su curpa. 

Remarcabel ta cu despues a bin sali na cla cu den la- 
man tabatin un persona intentando pa move e barco 
“Tequila” for di e sitio (Grote Werf). Pues puramente 
como cu Dauglas Romero Lacle a haña loke tabata pas- 
ando poco straño den oranan di anochi el a sali for di e 
barco un rato, segun e abogado. Hues a declará Daug- 
las Romero Lacle liber pa falta di prueba. Tratamento 
di e caso aki lo continuá dia 20 di séptémber binidero 
y ta parse cu tin mas persona envolvi. Abogado mr 
Alejandra a pidi pa haña rapórtnan di Reclassering y 
sikólogo di su cliente Wolfgang Zavala Blanco. 


Consulta Nacional ta e caminda di 
participacion real pa nos comunidad 


WILLEMSTAD. Organisadónan di Consulta Na- 
cional ta haci un apelacion na e gruponan cu trese nan 
puntonan dilanti pa drenta den contacto cu Consulta 
Nacional y mescos esnan cu ya caba a hiba comber- 
sacion cu Consulta Nacional pa keda den consulta y 
sigui traha na solucionnan pa nos pais. ‘Mi Granito, 
Nos Benefisio”. 

Próximamente lo tene consulta cu organisacionnan 
di pencionado y young professionals, gruponan di me- 
dioambiente, Sefba y finalmente ta pueblo di Corsou 
tambe lo tin su participacion den Consulta Nacional. 


Tur Grupo cu a participá na e encuentronan a reac- 
cioná di forma positivo y a mustra cu e temanan di 
mas importante cu mester haña atencion principal ta 

• economia y creamento di cupo di trabou, 

• enseñansa, formacion y bon gobernacion. 

Mesora a bini proposicionnan concreto riba e aparato 
publico caminda a mustra cu e mihó opcion lo por ta 
‘rightsizing’ na lugá di ‘downsizing’. 

Mester fortifica e aparato publico y optimalisá servi- 
sio pasobra esey lo por yuda stimulá economia y logra 
mas desaroyo cu invercionnan nobo for di sector priva. 

Despues di a droga nan 

6 aña prizon pa Daniel de Pool cu a 
violá su propio ruman muher 



WILLEMSTAD. Hues mr.S.M. 
van Lieshout diabierna ultimo a 
dicta sentencia den e caso scan- 
daloso caminda Daniel de Pool di 
34 aña di edad a violá sexualmente 
dos mucha muher entre cua su 
propio ruman muher, mas un otro 
dama cu tambe el a tene relacion 
cuné. 

Ambos persona el a droga nan pa 
por a abuzá di nan segun prueban- 
an contundente cu tabatin graba- 
cion dje hechonan. 

Segun hues mr. van Lieshout, 
claramente por mira cu tur dos e 
victimanan tabata mal drogá y no 
tabata consiente di loke nan tabata 
pasando aden. 

E acusado Daniel de Pool di 34 aña 
di edad, a presentá na vários oca- 
cion dilanti di hues pa tratamento 
di e caso y tabata 12 di juli ultimo 
numa cu porfin e caso a keda tratá 
den corte pa dia 2 di augustus pa 
hues mr. S.M. van Lieshout dicta 
sentencia. Algun siman pasá hues 
mr. S.M. van Lieshout a bisa abi- 
ertamente cu e mester di tempo pa 
studia e fail dici pa por yega na un 
conclucion final y e sentencia. 

Den sala di corte ta hopi papia- 
mento tabatin di parti di e propio 
Daniel de Pool, kende a conta cu 
e tabata uza su camara pa saca 
pótrét y registrá cosnan cu e tabata 
pasa aden. E caso aki riba su mes 
ta unu sumamente tristo y bergon- 
soso, principalmente pa e forma di 
proseder den corte di e propio Dan- 
iel de Pool. Pa cuminsá ta un caso 


di violacion sexual di su propio ru- 
man muher parti di tata. 

Varios biaha a para e caso sea pa 
mas investigacion óf pa motibu di 
comportacion di Daniel de Pool cu 
no kier a laga su abogado hiba pa- 
labra. Asina ey a sosodé cu el a 
cambia vários biaha di abogado te 
cu na final el a sobra unicamente 
mr Sheldry Osepa, kende tambe e 
acusado a stroba pa hiba un defen- 
sa planifica y sistemático. 

Cada biaha Daniel de Pool tabata 
interumpl hues, interumpl fiscal 
y abogado pa e mes duna un otro 
splicacion of interpretacion cu e ta- 
bata considerá nesesario. 

Loke a stroba Daniel de Pool su 
argumentonan tabata cu hues mr. 
S.M. van Lieshout y fiscal señora 
mr. Monique Dennaoui-Simon ta- 
bata disponé di filmacionnan di e 
actonan sexual pa demostrá cu e 
victimanan tabata mal drogá y te 
hasta fuera di nan conosemento. 

Pa hues mr. S. M. van Lieshout, a 


keda probá cu Daniel de Pool taba- 
ta tur robes cu por tin, mirando e 
actonan castigabel cu el a cometé. 
E acusado ta sufri di skizofrenia y 
den pasado debi na un accidente cu 
el a pasa aden su mente a keda af- 
ektá pero esey no ta cousa di e cri- 
mennan cu el a cometé. 

Segun De Pool tin aspektonan aso- 
cial den su caracter y sistema di 
comportá. 

Violacion flagrante di e integridad 
di e muchanan su curpa a tuma 
lugá siendo nan tabata mal drogá, 
como tal un castigo di prizon di 6 
aña, kitando e periodo cu el a pasa 
den aresto preventivo. 

Pero ta asina cu fiscal anterior- 
mente a demandá un castigo di pri- 
zon di 8 aña. 

Macia remarcabel ta cu Daniel de 
Pool den sala di corte e biaha aki a 
comportá macia calmo mes, e no a 
alsa bos y hasta a yama danki na 
hues pa djei keda transportá pa pr- 
izon SDKK. 

Pasobra ela faya di paga na tempo 

Doño di boto a fia USD 250*000 pa 
paga USD 350*000 den tres luna 





WILLEMSTAD. Como inmoral 
y contra di bon custumber hues a 
califica e areglo k un homber cu a 
fia doño di un yate 250.000 dóler y 
pa esaki paga 350.000 bék den tres 
luna. 

Como garantia e homber cu a fia e 
suma a anotá serca notario cu e ta 
pone su yate di motor cu yama Ley- 
lani model Luhrs di aña 2003 
Como condicional adicional ya cu 
practicamente te fiadó a bira doño 
di e yate, e tabatin pérmit pa du- 
rante e tres lunanan e por a usa e 
yate sin compensacion na doño dje 
yate. 

Di manera cu e homber paga e debe 
di 250.000 dóler, e mester a retorná 
e yate na su doño. 

Si esun cu a fia e placa no cumpli, 
e fiadó tin derechi di bay busca e 
yate y poné un caminda pa bende. 
Ta trata di un caso cu a tuma lugá 
for di 5 aña pasá na yuni ora doño 
dje yate a fia 455.000 florin serca 
Real Plantation Investment N.V. 
cu tabata doño di Winkelcentrum 
Colon cu nan a cumpra serca e co- 
merciante Jaime Spinola den pas- 
ado. 

E doño di yate cu a fia un cuart mi- 
yon dóler serca Real Plantation no 
a logra paga e sén bék den 90 dia 
riba cual Real Plantation a bende 
e yate pa 250.000 dóler cu e funda- 
cion particular Ruitersport pa can- 
selá parti dje debe cu ne momento 
ey a bira 350.000. 

Den e 350.000 dóler aki tabatin 
100.000 dóler di interes cu e dos 


partidonan a cumbini cu otro di- 
lanti notario. 

Pero esey no ta tur cos: Real Plan- 
tation despues a manda cobra doño 
dje yate macia placa a rason di NAf 
262.015,18 consistiendo di 

* e suma di 100.000 dóler igual na 
182.000 florin segun e documento 
notarial 

* 36.904,65 na gastonan di man- 
tencion dje yate 

* 8.457,64 na gasto di notario plus 
477 florin pa haña e documento no- 
tarial 

* 34.175,89 florin na gastonan di 
cobransa. 

DOÑO DI YATE A DAL BEK 
MASDURO 

Ta opvio cu doño dje yate no por a 
traga cu un negoshi cu ela haci di 
buena fe pero cu ela faya di paga 
na tempo a costé no solamente 
100.000 dóler adicional pero hopi 
mas tanto gasto éxtra. 

Ela manda cobra e fiadó casi 1 mi- 


yon dóler c.q. USD 990.150,- paso- 
bra ela abusá y a uza e yate y asina 
a stroba e doño di uza su yate. 

Ela manda cobra Real Plantation 
861 dia a rason di 1150 dóler pa dia 
pa uzo dje yate. 

E reaccion no a tarda: a pone beslag 
riba e cuenta di fondo di cliente di 
notario Chatleyn pe suma di NAf 
262.015,18. 

Summa summarum pa keda den 
terminologia latin, practicamente 
hues no a duna ningun dje dos par- 
tidonan rason den nan demandan- 
an salvo riba algun dje sumanan di 
menos importancia. 

Riba e suma di interes a rason di 
100.000 dóler pa un periodo di 3 
luna sl hues tabatin su opinion y 
a califica esaki francamente como 
inmoral. 

Ta ‘loan ciark’ so hues no a yama 
e interes cu a cobra doño dje yate 
kende na final a mira su demanda 
di un 1 miyon dóler esfuma den 
corte. 

Guardacosta ta interceptá droga abordo barco Venezolano 





"Cerca Dios so mi alma ta napaz, ta di dje mi salbacion ta bin" 
Salmo 62:1 


Cu inmensotristesa, peroconforme cu boluntad di Dios 
nos ta participafayecimento di 
nos querida Marna, Wela, Bisawela, Ruman,Tanta y Madrina: 



Sra. CatalinaTeresa Antonette-Lampe 

Mihorconosicomo "Mami" "Mamayo" 

* 20-05-1922 -102-08-2019 
Viuda di Oscar Victor Antonette 


Na nomber di su 

Yiunan: Gilbert y Olga Antonette-Maduro 

Diana Antonette 

tLionel y MarietjeAntonette-Webb 
Olga y Franklin Granadillo 

Nietonan: Sharon y KlaasTimmer-Antonette, 

Sharmaine Werleman-Antonette y Dean Silva 

Alydia y Ryan Oduber-Wever 
Pierangely y Guillermo Londoño-Wever 
LiomaraAntonette y Daniel Nascimento 
Omaira y Eugene Courtar-Antonette 
Omar Antonette 
Charlotte Piedrahita 

Bisnietonan: Elisabeth, Jasper, Jordy, Gael, Rai, Aidimara, Julian, Jilian, 
Dy-Onn, Dy-Shanely, Dy-Orr, Dy-Angely, Xiara, Xavier y Lionel 

Rumannan: Sra. Vda. AgedaBilderbeek-Lampe y famia 

Sr. Vdo.Benjamin-Lampe 
Sra. Vda. Lourdes Smouter-Lampe 
Rufino y Olivia Lampe-Thijm y famia 
Sra. Vda . Olga Koetsier-Lampe 
Cuñanan: Sra. Vda. Juanita Lampe-Trimon y famia 

Sra. Vda. Ina Lampe y famianaMerca y famia 
Sra. Vda. Aizy Lampe-Felix y famia 
Sra.Vda. Myrna Dijkhuizen-Antonettey famianaKorsow 

Ihanan: Emma Willems, Julian,Holmond, Venetia Maduro, 

Elizabeth Maduro, Miriam Lauffer, Judith Lampe, Lientje 
Koopman, Myrna Dijkhuizen, Juan Lampe. 

Subrino y subrinanan, primo y primanan, famianaKorsow, 
Colombia, Merca, Israel, Boneiro, SpanjayHulanda 

Ayudantenan: Arelys Gonzalez y Lola Geerman 

Demas famiaAntonette, Lampe, Maduro, Webb, Granadillo, 
Timmer, Werleman, Silva, Wever, Oduber, Londoño, Courtar, 
Nascimento, Bilderbeek, Smouter, Koetsier, Visser, Peterson, 
Trimon, Kock, Arends, Croes,Thijm, Dijkhuizen, Felix, Piedrahita, 
Aleman-Escalante, Jacobs,Arias, Wong-Fat, Pellicer, Becher, Batsir, 
Paiken, Koolman, van Loon, Koopman, Woisky, Profet,Marletta, 
de Lannoy, Schouwe, Vrolijk, Matthews,Thode. 

Despensanossi den nostristesanos por a lubidaalgun familiar of 
conocir. 

Ta invita tur bisiña, amigo y conocirnan pa asisitina e acto di 
despedida cual lo tumalugardiamars, 6 di Augustus, 2019 na 
Aurora Funeral Home & Crematory di 2 or pa 4 or di atardi. Acto 
di cremacion lo tumalugar den senodi yiunan, nietonan y 
rumannan. 

Despues di acto di cremacion no por ricibibishitanacas. 

Enbes di flor of krans lo tin un boxdisponibel pa un donacionna- 
Koningin 

WilelminaKankerfonds. 



WILLEMSTAD - Diarazon pasá, dia 
31 di juli 2019 un barco Venezolano 
cu diez (10) persona abordo a wórdo 
interceptá dor di un Metal Shark di 
Guardacosta den awanan teritorial 
di Córsou. 

Durante di e intercepcion e barco a 
cuminsa zink. 

E diez (10) personanan di diverso 
nacionalidad a wórdo transportá 
p‘e Punto di Sosten di Guardacosta 
unda a entregá nan na KPC. 


Au$fra 


Cu dolor na nos curazon, 
pero cu bolontad di Dios, 
nos ta participa fayecimento cristianamente di: 



Sra. Jeanne Gauthier-Jongh 

Acto di condolencia y despedida lo wordo 
anuncia despues 



Despues a tou e barco, cu ya tabata 
mitar bou di awa, cu e cutter Jagu- 
ar di Guardacosta p‘e pier na base 
di Marina na Parera. 

E siguiente mainta, 1 augustiis 
2019, a saca e barco cu ayudo di 
sambuyadórnan di Defensa y Cuer- 
po di Bombero di Córsou a pomp 
saca e awa. Pa despues personal di 
Guardacosta hunto cu un team di 
Zr.Ms. Groningen y Douana a listra 
e barco minuciosamente. 

Esaki a resultá den un hayazgo di 
mas ku 800 kilo di cocaina den un 
compartimento scondi den e barco. 
Entretanto e droga a wórdo distrui 
riba órdo di Ministerio Publico y e 
pasaheronan awor ta wórdo consi- 
derá como sospechoso. 

Aufora 

Kg* -- o<y 

‘ ‘peute'xU ‘r&ofKe & 

Mi ta stima Señor. E ta scucha mi suplicanan. E'la paga 
atencion, cada bez cu mi a invoc'E. Señor ta clemente y 
fiel, nos Dios, yen di compassion. Señor ta warda esnan 
cu ta debil. Mi tawata morto cansa, pero E'la salba mi. 
Awor mi ta calmo atrobe. Señor tawata bon pami. 
Salmo 116 

Cu inmenso dolor na nos curason, pero conforme cu 
boluntad di Dios, nos ta anuncia fayecimento di nos yiu, 
ruman y tanchi stima: 



Charise Maria Paulina Arends 

Mihor conoci como"Chatje" 

*14-11-1978 -103-08-2019 

Acto di entiero lo wordo anuncia despues 









A FAYECE MARIO OSCAR REEBERG 











"Putt&ud '&ottte & 


Señor ta mi wardador, mi'ntin falta di nada 
Den cunucu di yerba berde e taponemisosega. 

E tahibaminaawatrankil, 

Pa mi bolbehañaforsa". 

Salmo: 23 

Cu inmenso dolor na nos curazon, pero conforme 
cuboluntad di Dios, nos ta participa fayecimento di: 



Dionny Alejandro Gonzalez Cedeño 

Mihor conoci como'Nonny" 

*20-09-1990 -103-08-2019 


Oportunidad pa condolencia lo tuma lugar diahuebs 8 
augustus 2019 for di 7'or pa 9'or na Aurora Funeral 
Home. 

Acto di cremashon lo tadiabierna 9 augustus 2019 for di 
2'or pa 4'or di atardina Aurora Funeral Home. 


Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu 
e fayecimento y entiero di nos defunto stima: 



James Paterson Mansell 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
whatsapp, email y a hasi yamada nan telefonico. 
Boso muestra di atenshon tabata un gran Consuelo pa nos. 

Na mes momento nos ta invita famia, 
bisiña-, amigo- y conocirnan 
pa compaña nos na 3 Santo Sacrificio di Misa na Kapel 
di Alto Vista, diamars 6, diamars 13, diamars 20 di 
augustus 2019 tur pa 5.30 pm 

Boso presencia ta altamente aprecia. 


Hesus a bisa:"Amita e resureccion y e bida. Esuncu pone 
fe den mi, maske e muri, lo bolbebiba.--Juan 11:25 



Mario Oscar Reeberg 

Maart30 1956 - Augustus4 2019 

Su Esposa: MarleneReeberg 

Su Yiunan:AriénAlexander Reeberg 

Ryan HenkReeberg y Grecia Zamora 

Su Rumannan:Graciela y WallidElhage 

Jenny y Claudio Stamper 

Su CuñaySuanan: Luciano (Dolfi) y Lucia Herms 

Lorenzo (Roy) Herms 

Frankie y Maria Herms 

Lydia y Rolando Rasmijn 

Su Subrinonan:Shadiah, Hassnah, KahlilElhage, Axi, 
Nina, Liv Stamper 

Amigonan: Joseph Barret, Rockson Kelly, Diana 
Emerencia 

Esperanza cuGilberto Cabargas 
Rumannan Testigo di Jehovay demasfamia. 

Nos ta pidi disculpa si den nos tristesa nos por a lubida 
un of otro famia. 

Famianan:Reeberg,Herms,Elhage, Stamper, Croes, 
Ridderstap, Rasmijn, Zamora y Geerman 

Acto di entierotatuma lugar DiahuebsAugustus8na 
Aurora Funeral Home di 2or pa 4or. 


RESTIN PEACE 
CATAUNA TERESJt 
ANTONETTE-LAMPE 


Kiwanis Club of Aruba is deeply saddened 
with the passing away of late Catalina Teresa 
Antonette - Lampe, wife of Charter member 
of ourclub Late FK Oscar Antonette. 

We take this opportunity to extend our 
deepest and heartfelt sympathy to her 
children Gilbert, Diana and Olga and all 
other family members, and may they be 
comforted by the outpouring of love 
surrounding them. 

May Kiwanette Catalina rest in peace. 






All Fellow Kiwanians are invited to be 
present at Aurora Funeral Home tomorrow, 
Tuesday, August 6, 2019 at 2:30pm to say 
the last goodbye to Kiwanette Catalina 
Antonette - Lampe. 


Kiwanis 

CLUBOFARUBA 

Den caso cu a pasa ocho aña pasá 

Falsificadó di carta cu logo di MCB a 
haña condena di 1 luna condicional 


KRALENDIJK. Recientemente un empresario Boneriano 
cu tabata interesá pa cumpra e compleho di apartamen- 
to Terramar cu tin bista riba laman y alabes den Caya 
Craane a keda condená na un luna di prizon condicional 
mas 36 ora di trabou fórsá pasobra ela falsifica un carta cu 
logo di MCB Bonaire y firma dje gerente suplente pa con- 
vensé e makelaar cu ela haña fiansa di banco pa cumpra e 
apartamentonan. 

E castigo di un luna ta condicional pero si e cometé un solo 
fayo den e tres añanan binidero, e tin cu sinta e castigo. 
Ademas e tin cu comportá corectamente segun indicacion 
di Reclassering di Caribisch Nederland. 

Hues dje caso tabata mr. Edelenbos. 

Den e caso aki e homber di apeyido V., di 32 aña di edad 
kende na aña 2011 a kere cu ela inventá un manera pa en- 
gañá e makelaar y bira propietario dje compleho di apar- 
tamento annex tienda y restorant. 

V. tabatin un areglo cu e makelaar cu ta responsabel at- 
endé cu e compleho y a duna un ‘down payment’ di 250.000 
dóler hunto cu un carta falsifica di MCB Bonaire cu ta bisa 
cu nan a bay di acuerdo pa financia e proyecto. 
Naturalmente tanto e carta como e firma tabata falsu pa- 
sobra ‘deadline’ pa cera e dil tabata serca y e no por a keda 
cla. 

Husticia a bin riba pista di V. dia cu 31 di oktober di 2013 
ela hura falsu den un caso civil contra Interbusiness Hold- 
ing LTD y kier a gaña corte cu ta for di Corsou e mensahe 
elektronico a sali siendo cu ta for di ofisina di Restorant 
Zeezicht ela manda e mensahe engañoso pa laga pasa cu 
ela logra haña financiamento pa cumpra e compleho. 

Esey a sosode dia 30 di desémber 2011 den oranan di mar- 
dugá ora ela manda e e-mail pa un representante di Har- 
bourtown Real Estate Bonaire cu copia dje carta (chimbo) 
di Maduro & Curiel’s Bank (Bonaire) N.V., caminda nan 
a bisa cu e banco a aprobá e fiansa pa cumpra e proyecto. 
Ora e makelaar a chék na banco, e assistant general man- 
ager a aprobá e fiansa. 

V. tabatin asina tanto gana di cumpra e lugá cu literal- 
mente ela traha un carta falsu cu ‘letterhead’ di MCB Bo- 
naire y firmá pa gerencia dje banco bisando cu ...."Please 
be informed that we have been approached for financing 



of the Terramar Project and we are pleased to inform you 

that we have approved the request for financing.”! 

Pa tur sigur director di MCB Bonaire E.L. Piar a manda 
bisa e makelaar cu e supuesto carta ta un engaño y cu 
nunca nan a aprobá e financiamento pe proyecto. 

A ATMITI FALSIFICACION 

Ora hues mes a interogá e sospechoso y a pone precion 
riba dje ela atmiti cu tur e asuntu di e-mail y carta di 
banco Maduro tabata un invento. 

Cuestion cu ta for di Corsou a manda e e-mail pe makelaar 
tambe hues a bora pasobra ora nan a chék origen dje men- 
sahe riba Compiuter y serca Insel Air cu e tempo ey tabata 
bula ainda, no tabatin reCort cu ela bin Corsou. 

Ela purba saca su curpa bisando cu ela bin Corsou cu avio- 
neta di Aero Club pero esey tambe tabata chanchuyo. 

A ni su famianan no a gaña pe. 

FASE PENAL 

Unabes cu e caso a yega den e fase ei, hues a rechasá peti- 
cion di su abogado pa para e persecucion penal ya cu no tin 
motibu pa no dicta castigo. 

FormHulando su veredicto hues a splica cu loke e cabayero 
a haci ta grave pasobra den comersio hende mester por 
confia riba carta di un banco y no ta cos di falsifica. 

Ta trata di un delito grave pero di otro banda ta un caso cu 
ta dada for di 2011 y 2013 y ademas e tin carchi di castigo 
limpi. 

Como cu a trata e caso caso cu a pasa 8 aña pasá, e mester 
haña descuento y hues a baha e oranan di trabou fórsá di 
40 pa 36 y un luna di castigo di prizon condicional cu tres 
aña di prueba. 

Esey ta nifica cu e acusado practicamente a gana premio 
mayó pasobra ta algu grave ela haci. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” ij MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


















